CELEX: 32020D1803
Language: lv
Date: 2020-11-27 00:00:00
Title: Komisijas Lēmums (ES) 2020/1803 (2020. gada 27. novembris), ar ko nosaka ES ekomarķējuma kritērijus apdrukāta papīra produktiem, papīra kancelejas precēm un papīra maisiņiem (izziņots ar dokumenta numuru C(2020) 8155) (Dokuments attiecas uz EEZ)

1.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 402/53
               
            
         KOMISIJAS LĒMUMS (ES) 2020/1803
         (2020. gada 27. novembris),
         ar ko nosaka ES ekomarķējuma kritērijus apdrukāta papīra produktiem, papīra kancelejas precēm un papīra maisiņiem
         
            
               (izziņots ar dokumenta numuru C(2020) 8155)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 66/2010 (2009. gada 25. novembris) par ES ekomarķējumu (1) un jo īpaši tās 8. panta 2. punktu,
         apspriedusies ar Eiropas Savienības Ekomarķējuma komiteju,
         tā kā:
         
                     (1)
                  
                  
                     Saskaņā ar Regulu (EK) Nr. 66/2010 ES ekomarķējumu var piešķirt produktiem, kam visā to aprites ciklā ir samazināta ietekme uz vidi.
                  
               
                     (2)
                  
                  
                     Regula (EK) Nr. 66/2010 paredz katrai produktu grupai noteikt konkrētus ES ekomarķējuma kritērijus.
                  
               
                     (3)
                  
                  
                     Komisijas Lēmums 2012/481/ES (2) noteica kritērijus un ar tiem saistītās novērtēšanas un verifikācijas prasības produktu grupai “apdrukāts papīrs”. Ar Komisijas Lēmumu (ES) 2018/1590 (3) šo kritēriju un prasību spēkā esības termiņš tika pagarināts līdz 2020. gada 31. decembrim.
                  
               
                     (4)
                  
                  
                     Komisijas Lēmums 2014/256/ES (4) noteica kritērijus un ar tiem saistītās novērtēšanas un verifikācijas prasības produktu grupai “pārveidota papīra izstrādājumi”. Ar Komisijas Lēmumu (ES) 2017/1525 (5) šo kritēriju un prasību spēkā esības termiņš tika pagarināts līdz 2020. gada 31. decembrim.
                  
               
                     (5)
                  
                  
                     Lai tirgū attiecībā uz šīm produktu grupām labāk atspoguļotu paraugpraksi un ņemtu vērā starplaikā ieviestās inovācijas, ir lietderīgi apdrukāta papīra produktiem, papīra kancelejas precēm un papīra maisiņiem noteikt jaunu kritēriju kopumu.
                  
               
                     (6)
                  
                  
                     2017. gada 30. jūnija ziņojumā par ES ekomarķējuma atbilstības pārbaudi (6), kurā tika izskatīta Regulas (EK) Nr. 66/2010 īstenošana, secināts, ka ir jāizstrādā stratēģiskāka pieeja ES ekomarķējumam, tostarp attiecīgā gadījumā jāsakopo cieši saistītas produktu grupas.
                  
               
                     (7)
                  
                  
                     Saskaņā ar minētajiem secinājumiem un pēc apspriešanās ar Eiropas Savienības Ekomarķējuma komiteju nospriests, ka ir lietderīgi produktu grupām “apdrukāts papīrs” un “pārveidota papīra izstrādājumi” piemērojamos kritērijus pārskatīt, ņemot vērā līdzšinējās sekmes, ieinteresēto personu interesi par produktiem un potenciālās nākotnes iespējas kāpināt ilgtspējīgu produktu ienākšanu tirgū un to pieprasījuma pieaugumu.
                  
               
                     (8)
                  
                  
                     Tā kā produktu grupas “apdrukāts papīrs” un “pārveidota papīra izstrādājumi” ir cieši saistītas un to kritēriji pārklātos, ir lietderīgi par abām produktu grupām pieņemt vienu lēmumu ar vienu pielikumu.
                  
               
                     (9)
                  
                  
                     Lai labāk atspoguļotu produktu funkcijas un viestu skaidrību par tvērumā ietilpstošajiem produktiem, produktu grupas nosaukums būtu jāmaina uz “apdrukāta papīra produkti, papīra kancelejas preces un papīra maisiņi”. Tā shēmām turklāt vajadzētu kļūt tirgus dalībniekiem redzamākām un mazināt administratīvo slogu valsts iestādēm.
                  
               
                     (10)
                  
                  
                     Tāpat, ievērojot izskatīšanā izdarītos secinājumus, būtu jāizdara dažas izmaiņas produktu grupas “apdrukāta papīra produkti, papīra kancelejas preces un papīra maisiņi” definīcijā, it sevišķi nolūkā skaidrāk nošķirt dažādu veidu produktus.
                  
               
                     (11)
                  
                  
                     2020. gada 11. martā pieņemtais Jaunais aprites ekonomikas plāns par tīrāku un konkurētspējīgāku Eiropu (7) nosaka, ka ES ekomarķējuma kritērijos sistemātiskāk iekļaujama ilgizturība, reciklējamība un reciklēta materiāla saturs.
                  
               
                     (12)
                  
                  
                     Pārskatītajiem ES ekomarķējuma kritērijiem, kas piemērojami apdrukāta papīra produktiem, papīra kancelejas precēm un papīra maisiņiem, vajadzētu būt vērstiem uz tādu papīrbāzētu produktu izmantošanu, kuri saražoti ilgtspējīgāk un kuru izejmateriāli ir gūti no ilgtspējīgi pārvaldītiem mežiem vai ir reciklēti materiāli. Jauno kritēriju pamatā vajadzētu būt aprites cikla analīzes pieejai, un tiem vajadzētu atbalstīt energoefektīvus ražošanas procesus un mazākas gaistošo organisko savienojumu (GOS) emisijas, kas ir toksiskas cilvēkam un veicina fotoķīmisko oksidēšanos, abiotisko noplicināšanos, eitrofikāciju, paskābināšanos un klimata pārmaiņas. Pārskatītajiem kritērijiem vajadzētu ierobežot bīstamu vielu izmantojumu, mazināt iespiedprocesa emisijas, mazināt dažādos procesos radušās makulatūras daudzumu un palielināt produktu reciklējamību, kas palīdz pārkārtoties uz apritīgāku ekonomiku.
                  
               
                     (13)
                  
                  
                     Ņemot vērā šo divu produktu grupu inovācijas ciklu, jaunajiem katras produktu grupas kritērijiem un ar tiem saistītajām novērtēšanas un verifikācijas prasībām vajadzētu palikt spēkā līdz 2028. gada 31. decembrim.
                  
               
                     (14)
                  
                  
                     Juridiskās noteiktības labad Lēmums 2012/481/ES un Lēmums 2014/256/ES būtu jāatceļ.
                  
               
                     (15)
                  
                  
                     Lai ražotājiem, kuru apdrukāta papīra produktiem vai pārveidota papīra izstrādājumiem piešķirts ES ekomarķējums, balstoties uz attiecīgi Lēmumā 2012/481/ES vai Lēmumā 2014/256/ES noteiktajiem kritērijiem, dotu pietiekamu laiku produktus pielāgot pārskatītajiem kritērijiem un prasībām, būtu jānosaka pārejas periods. Ierobežotu laiku pēc šā lēmuma pieņemšanas būtu arī ražotājiem jāatļauj iesniegt pieteikumus, kuru pamatā ir vai nu minētajos lēmumos noteiktie kritēriji, vai šajā lēmumā noteiktie jaunie kritēriji. ES ekomarķējuma licences, kas piešķirtas saskaņā ar kādā iepriekšējā lēmumā noteiktajiem kritērijiem, vajadzētu atļaut izmantot 18 mēnešus no šā lēmuma pieņemšanas dienas.
                  
               
                     (16)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,
                  
               IR PIEŅĒMUSI ŠO LĒMUMU.
         
            1. pants
            
               1.   Produktu grupā “apdrukāta papīra produkti, papīra kancelejas preces un papīra maisiņi” ietilpst šādi produkti:
               
                           a)
                        
                        
                           apdrukāta papīra produkti, kas par vismaz 90 % (pēc masas) sastāv no papīra, kartona vai papīrbāzētiem substrātiem, kā arī grāmatas, katalogi, bukleti vai veidlapas, kas no papīra, kartona vai papīrbāzētiem substrātiem sastāv par vismaz 80 % (pēc masas). Uzskata, ka ieliktņi, vāki un visi citi apdrukāta papīra elementi, kas ietilpst gatavajā produktā, ir produkta daļa, izņemot neiestiprinātus ieliktņus (piem., reklāmlapas, noņemamas uzlīmes), ko pārdod kopā ar apdrukāta papīra produktiem vai dod tiem līdzi. Ja ES ekomarķējumu plānots likt uz neiestiprinātiem ieliktņiem, rūpējas, lai tie atbilstu šā lēmuma pielikuma prasībām. Apdrukāta papīra produktā iestiprināti ieliktņi (ko nav paredzēts izņemt) atbilst šā lēmuma pielikumā izklāstītajām prasībām;
                        
                     
                           b)
                        
                        
                           aploksnes, kas par vismaz 90 % (pēc masas) sastāv no papīra, kartona vai papīrbāzētiem substrātiem;
                        
                     
                           c)
                        
                        
                           papīra maisiņi, arī ietinamais papīrs, kas par 100 % (pēc masas) sastāv no papīra, kartona vai papīrbāzētiem substrātiem;
                        
                     
                           d)
                        
                        
                           papīra kancelejas preces, arī dokumentu glabāšanas piederumi, kas par vismaz 70 % (pēc masas) sastāv no papīra, kartona vai papīrbāzētiem substrātiem, izņemot iekaramās mapes un mapes ar metāla stiprinājumiem, uz kurām šis slieksnis neattiecas.
                        
                     
            
               2.   1. punkta a) apakšpunktā minētajiem produktiem, kas par vismaz 80 % (pēc masas) sastāv no papīra, kartona vai papīrbāzētiem substrātiem, un 1. punkta d) apakšpunktā minētajiem produktiem plastmasas komponents nedrīkst pārsniegt 10 % (pēc masas), izņemot reģistrmapes ar gredzenveida stiprinājumiem, burtnīcas, piezīmju grāmatiņas, dienasgrāmatas un reģistrmapes ar piespiedēju, kuru gadījumā plastmasa nedrīkst pārsniegt 13 % (pēc masas).
            
            
               3.   Metāls nedrīkst pārsniegt 30 g uz produktu, izņemot iekaramās mapes, mapes ar metāla stiprinājumiem, reģistrmapes ar gredzenveida stiprinājumiem un reģistrmapes ar piespiedēju, kurās var iestiprināt līdz 225 lapām, kuru gadījumā tas drīkst sasniegt 75 g, un izņemot reģistrmapes ar piespiedēju, kurās var iestiprināt vairāk nekā 225 lapas, kuru gadījumā tas drīkst sasniegt 170 g.
            
            
               4.   Produktu grupā “apdrukāta papīra produkti, papīra kancelejas preces un papīra maisiņi” neietilpst šādi produkti un materiāli:
               
                           a)
                        
                        
                           iepakojums un pie iepakojuma pielīmēti elementi, piemēram, etiķetes (izņemot papīra maisiņus un ietinamo papīru);
                        
                     
                           b)
                        
                        
                           gofrēts kartons;
                        
                     
                           c)
                        
                        
                           pārtikas kontaktmateriāli un saskarei ar pārtikas produktiem paredzēti izstrādājumi, uz kuriem attiecas Eiropas Parlamenta un Padomes Regulas (EK) Nr. 1935/2004 (8) 1. pants;
                        
                     
                           d)
                        
                        
                           produkti, kas ietilpst Komisijas Lēmuma (ES) 2019/70 (9) 2. pantā definētajā produktu grupā “salvešpapīrs un salvešpapīra izstrādājumi”;
                        
                     
                           e)
                        
                        
                           iesmaržināti apdrukāta papīra produkti, iesmaržinātas papīra kancelejas preces un iesmaržināti maisiņi;
                        
                     
                           f)
                        
                        
                           polivinilhlorīds (PVH).
                        
                     
         
         
            2. pants
            Šajā lēmumā piemēro šādas definīcijas:
            
                        1)
                     
                     
                        “reģistrmape” ir papīrbāzēts produkts, ko izmanto dokumentu vai žurnālu glabāšanai un kas sastāv no vāka (parasti no kartona) ar gredzenveida stiprinājumiem papīra lapu iestiprināšanai, ieskaitot reģistrmapes ar gredzenveida stiprinājumiem un reģistrmapes ar piespiedēju;
                     
                  
                        2)
                     
                     
                        “grāmata” ir iesiets vai līmēts apdrukāta papīra produkts ar cietiem vai mīkstiem vākiem, neskaitot regulāri publicētus ikgadējus ziņojumus, izdevumus, brošūras, žurnālus un katalogus, ko publicē regulāri;
                     
                  
                        3)
                     
                     
                        “dokumentu glabāšanas piederumi” ir produkti, ko izmanto papīra dokumentu sakārtošanai, glabāšanai un aizsargāšanai, ieskaitot iekaramās mapes un reģistrmapes ar piespiedēju;
                     
                  
                        4)
                     
                     
                        “mape” ir cietie vai mīkstie vāki, kuros var ievietot atsevišķas papīra lapas, arī indeksatdalītājus un citus atdalītājus, ieskaitot dokumentu aploksnes, vienkāršas mapes bez aizdares, iekaramās mapes, kartona kastes un mapes ar trim atlokiem;
                     
                  
                        5)
                     
                     
                        “ieliktnis” ir papildu lapa vai lapas, kas apdrukātas atsevišķi no apdrukātā papīra produkta un ir vai nu starp apdrukātā papīra produkta lapām ievietotas un izņemamas (neiestiprināts ieliktnis), vai starp apdrukātā papīra produkta lapām iestiprinātas, tādējādi veidojot tā neatņemamu daļu (iestiprināts ieliktnis), ieskaitot daudzlapu reklāmas, bukletus, brošūras, atbildes kartītes vai citus reklāmas materiālus;
                     
                  
                        6)
                     
                     
                        “iepakojums” ir jebkurš no jebkāda veida materiāla izgatavots produkts, ko izmanto, lai iesaiņotu, aizsargātu, piegādātu vai noformētu preces vai ar tām rīkotos, sākot ar izejmateriāliem un beidzot ar gatavām precēm, sākot ar ražotāju un beidzot ar lietotāju vai patērētāju;
                     
                  
                        7)
                     
                     
                        “papīra maisiņi” ir papīrbāzēti produkti, ko izmanto, lai rīkotos ar precēm un tās pārvietotu;
                     
                  
                        8)
                     
                     
                        “apdrukāta papīra produkts” ir produkts, uz kura ir drukāts attēls, kas iegūts, uz papīra uzdrukājot iespiežamo materiālu un veicot pēcapstrādi;
                     
                  
                        9)
                     
                     
                        “papīra kancelejas preces” ir rakstāmlietas un dokumentu glabāšanas piederumi no papīra, arī aploksnes un biroja piederumi;
                     
                  
                        10)
                     
                     
                        “ietinamais papīrs” ir papīra loksne vai rullis, ko izmanto tādu priekšmetu kā dāvanu un paku iesaiņošanai.
                     
                  
         
            3. pants
            ES ekomarķējumu saskaņā ar Regulu (EK) Nr. 66/2010 piešķir tikai tādam produktu grupas “apdrukāta papīra produkti, papīra kancelejas preces un papīra maisiņi” produktam, kurš atbilst šā lēmuma 1. pantā sniegtajai definīcijai un šā lēmuma pielikumā noteiktajiem kritērijiem un ar tiem saistītajām novērtēšanas un verifikācijas prasībām.
         
         
            4. pants
            Produktu grupai “apdrukāta papīra produkti, papīra kancelejas preces un papīra maisiņi” noteiktie ES ekomarķējuma kritēriji un ar tiem saistītās novērtēšanas un verifikācijas prasības ir spēkā līdz 2028. gada 31. decembrim.
         
         
            5. pants
            Produktu grupai “apdrukāta papīra produkti, papīra kancelejas preces un papīra maisiņi” administratīvos nolūkos piešķirtais kods ir “053”.
         
         
            6. pants
            Lēmums 2012/481/ES un Lēmums 2014/256/ES tiek atcelti.
         
         
            7. pants
            
               1.   Neskarot 6. pantu, pieteikumus, kas iesniegti pirms šā lēmuma pieņemšanas dienas un attiecas uz ES ekomarķējuma saņemšanu produktiem, kuri ietilpst Lēmumā 2012/481/ES definētajā produktu grupā “apdrukāts papīrs”, izvērtē saskaņā ar Lēmumā 2012/481/ES noteiktajiem nosacījumiem.
            
            
               2.   Neskarot 6. pantu, pieteikumus, kas iesniegti pirms šā lēmuma pieņemšanas dienas un attiecas uz ES ekomarķējuma saņemšanu produktiem, kuri ietilpst Lēmumā 2014/256/ES definētajā produktu grupā “pārveidota papīra izstrādājumi”, izvērtē saskaņā ar Lēmumā 2014/256/ES noteiktajiem nosacījumiem.
            
            
               3.   Šā lēmuma pieņemšanas dienā vai divu mēnešu laikā no tās iesniegtus pieteikumus uz ES ekomarķējumu produktiem, kas ietilpst produktu grupā “apdrukāta papīra produkti, papīra kancelejas preces un papīra maisiņi”, var sagatavot vai nu saskaņā ar šajā lēmumā izklāstītajiem kritērijiem, vai attiecīgi Lēmumā 2012/481/ES (ja produkts ietilpst produktu grupā “apdrukāts papīrs”) vai Lēmumā 2014/256/ES (ja produkts ietilpst produktu grupā “pārveidota papīra izstrādājumi”) izklāstītajiem kritērijiem. Minētos pieteikumus izvērtē pēc tiem kritērijiem, saskaņā ar kuriem tie sagatavoti.
            
            
               4.   ES ekomarķējuma licences, kas piešķirtas, pamatojoties uz pieteikumu, kurš izvērtēts saskaņā ar Lēmumā 2012/481/ES vai Lēmumā 2014/256/ES noteiktajiem kritērijiem, drīkst izmantot 18 mēnešus ilgi no šā lēmuma pieņemšanas dienas.
            
         
         
            8. pants
            Šis lēmums ir adresēts dalībvalstīm.
         
         
            Briselē, 2020. gada 27. novembrī
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 27, 30.1.2010., 1. lpp.
         
            (2)  Komisijas Lēmums 2012/481/ES (2012. gada 16. augusts) par ekoloģiskajiem kritērijiem ES ekomarķējuma piešķiršanai apdrukātam papīram (OV L 223, 21.8.2012., 55. lpp.).
         
            (3)  Komisijas Lēmums (ES) 2018/1590 (2018. gada 19. oktobris), ar ko attiecībā uz tādu ekoloģisko kritēriju spēkā esības termiņu, pēc kuriem piešķir ES ekomarķējumu noteiktiem produktiem, un saistīto novērtēšanas un verifikācijas prasību spēkā esības termiņu groza Lēmumu 2012/481/ES, Lēmumu 2014/391/ES, Lēmumu 2014/763/ES un Lēmumu 2014/893/ES (OV L 264, 23.10.2018., 24. lpp.).
         
            (4)  Komisijas Lēmums 2014/256/ES (2014. gada 2. maijs) par ekoloģiskajiem kritērijiem ES ekomarķējuma piešķiršanai pārveidota papīra izstrādājumiem (OV L 135, 8.5.2014., 24. lpp.).
         
            (5)  Komisijas Lēmums (ES) 2017/1525 (2017. gada 4. septembris), ar ko groza Lēmumu 2014/256/ES, lai pagarinātu to ekoloģisko kritēriju spēkā esības termiņu, kurus piemēro, piešķirot ES ekomarķējumu pārveidota papīra izstrādājumiem (OV L 230, 6.9.2017., 28. lpp.).
         
            (6)  Komisijas Ziņojums Eiropas Parlamentam un Padomei par pārskatu par to, kā tiek īstenota Eiropas Parlamenta un Padomes 2009. gada 25. novembra Regula (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS) un Eiropas Parlamenta un Padomes 2009. gada 25. novembra Regula (EK) Nr. 66/2010 par ES ekomarķējumu (COM(2017) 355).
         
            (7)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Jauns aprites ekonomikas rīcības plāns. Par tīrāku un konkurētspējīgāku Eiropu” (COM(2020) 98 final).
         
            (8)  Eiropas Parlamenta un Padomes Regula (EK) Nr. 1935/2004 (2004. gada 27. oktobris) par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).
         
            (9)  Komisijas Lēmums (ES) 2019/70 (2019. gada 11. janvāris), ar ko nosaka kritērijus ES ekomarķējuma piešķiršanai iespiedpapīram un kritērijus ES ekomarķējuma piešķiršanai salvešpapīram un salvešpapīra izstrādājumiem (OV L 15, 17.1.2019., 27. lpp.).
      
      
         
            PIELIKUMS
            
               ES ekomarķējuma kritēriji ES ekomarķējuma piešķiršanai apdrukāta papīra produktiem, papīra kancelejas precēm un papīra maisiņiem
            
            SATVARS
            
               Kritēriju noteikšanas mērķi
            
            ES ekomarķējuma kritēriji ir orientēti uz vidiskā snieguma ziņā tirgū labākajiem apdrukāta papīra produktiem, papīra kancelejas precēm un papīra maisiņiem. Kritēriju fokusā ir galvenā vidiskā ietekme, kas saistīta ar šo produktu aprites ciklu, un tie ir vērsti uz dažādu aprites ekonomikas aspektu popularizēšanu.
            Konkrētāk, kritēriju mērķis ir popularizēt produktus, kuru sastāvā ir daudz ilgtspējīgi iegūtu vai reciklētu šķiedru, kuri ir reciklējami, ir saistīti ar mazām emisijām un tikai ierobežotā daudzumā var saturēt bīstamas vielas.
            Tāpēc šie kritēriji:
            
                        —
                     
                     
                        prasa, lai papīra substrāts, arī kartons, būtu sertificēts ar ES ekomarķējumu,
                     
                  
                        —
                     
                     
                        nosaka stingrus bīstamu vielu izmantojuma ierobežojumus,
                     
                  
                        —
                     
                     
                        nosaka prasības garantēt produkta reciklējamību un pienācīgu atkritumu apsaimniekošanas sistēmu, kas ietver arī maksimālā radušās makulatūras daudzuma ierobežojumus,
                     
                  
                        —
                     
                     
                        nosaka emisiju prasības, it sevišķi GOS emisiju samazināšanas prasības, kas palīdz panākt ar to saistīto labumu darba ņēmēju veselībai un vietējā un reģionālā līmenī samazināt atmosfēras piesārņojumu,
                     
                  
                        —
                     
                     
                        nosaka ražotnes energopatēriņa prasības.
                     
                  Kritēriji ES ekomarķējuma piešķiršanai apdrukāta papīra produktiem, papīra kancelejas precēm un papīra maisiņiem ir šādi:
            
                        1.
                     
                     
                        Substrāts
                     
                  
                        2.
                     
                     
                        Ierobežota lietojuma vielas:
                     
                  
                        2.1.
                     
                     
                        Ierobežojumi attiecībā uz vielām, kas rada ļoti lielas bažas (SVHC)
                     
                  
                        2.2.
                     
                     
                        Ierobežojumi attiecībā uz vielām, kas klasificētas saskaņā ar Eiropas Parlamenta un Padomes Regulu (EK) Nr. 1272/2008 (1)
                        
                     
                  
                        2.3.
                     
                     
                        Biocīdi un biocidālas aktīvās vielas
                     
                  
                        2.4.
                     
                     
                        Tīrīšanas līdzekļi
                     
                  
                        2.5.
                     
                     
                        Alkilfenoletoksilāti, halogenēti šķīdinātāji un ftalāti
                     
                  
                        2.6.
                     
                     
                        Papildu ierobežojumi, kas piemērojami iespiedkrāsām, toneriem un lakām
                     
                  
                        2.7.
                     
                     
                        Toluola atgūšana no rotācijas dobspiedes
                     
                  
                        3.
                     
                     
                        Reciklējamība:
                     
                  
                        3.1.
                     
                     
                        Nepapīra daļu noņemamība
                     
                  
                        3.2.
                     
                     
                        Repulpējamība
                     
                  
                        3.3.
                     
                     
                        Adhezīvu atdalāmība
                     
                  
                        3.4.
                     
                     
                        Iespiedkrāsas atdalāmība
                     
                  
                        4.
                     
                     
                        Emisijas:
                     
                  
                        4.1.
                     
                     
                        Emisijas ūdenī no rotācijas dobspiedes
                     
                  
                        4.2.
                     
                     
                        Emisijas no iekārtām, uz kurām attiecas Eiropas Parlamenta un Padomes Direktīva 2010/75/ES (2), vai ekvivalentām iekārtām
                     
                  
                        4.3.
                     
                     
                        GOS emisijas no iespiedprocesiem, uz kuriem neattiecas Eiropas Parlamenta un Padomes Direktīva 2010/75/ES
                     
                  
                        5.
                     
                     
                        Atkritumi:
                     
                  
                        5.1.
                     
                     
                        Atkritumu apsaimniekošanas sistēma
                     
                  
                        5.2.
                     
                     
                        Reciklējamais papīrs no spiestuvēm
                     
                  
                        5.3.
                     
                     
                        Reciklējamais papīrs no papīra kancelejas preču un maisiņu ražotnēm
                     
                  
                        6.
                     
                     
                        Enerģijas patēriņš
                     
                  
                        7.
                     
                     
                        Apmācība
                     
                  
                        8.
                     
                     
                        Lietojumderīgums
                     
                  
                        9.
                     
                     
                        Informācija uz produkta
                     
                  
                        10.
                     
                     
                        Informācija ES ekomarķējumā
                     
                  Ekoloģiskie kritēriji aptver apdrukāta papīra produktu, papīra kancelejas preču un papīra maisiņu ražošanu, arī attiecīgos apakšprocesus, no papīra ražošanas līdz objektiem un īpašajām ražošanas līnijām, kurās apdrukāta papīra produkti, papīra kancelejas preces un papīra maisiņi tiek apdrukāti un/vai pārveidoti. Ekoloģiskie kritēriji neaptver transportu un iepakojumu.
            Visas apdrukāšanas un pārveidošanas operācijas, ko veic apdrukāta papīra produktiem, papīra kancelejas precēm un papīra maisiņiem, atbilst attiecīgajām prasībām. Arī gatavā produkta daļas, kuru apdrukāšanu vai pārveidošanu veic apakšuzņēmējs, atbilst attiecīgajām prasībām. Pieteikumā uzskaita visas tipogrāfijas un visus apakšuzņēmējus, kas iesaistīti produkta ražošanā, un norāda to ģeogrāfisko atrašanās vietu.
            Pieteikumu var iesniegt par konkrēta tipa produktu līniju, piem., 2–30 lappuses garu līmētu brošūru. Šajā gadījumā kritērijiem atbilstīgam jābūt paraugproduktam, kas reprezentē produktu līniju. Paraugprodukts jāanalizē attiecībā uz visiem izmantotajiem materiāliem un ķimikālijām, papīra veidiem, maksimālo lappušu skaitu, maksimālo formātu un visiem iespējamajiem iesējuma veidiem. ES ekomarķējumu var izmantot visiem tālākajiem produktiem, kas atbilst paraugproduktam noteiktajiem kritērijiem.
            Ja mainās ar ES ekomarķējumu saņēmušu produktu saistīts piegādātājs, ražotne vai ražošanas process, par to paziņo kompetentajām iestādēm, sniedzot apliecinošu informāciju, kas ļauj verificēt, ka kritēriji joprojām tiek ievēroti. Ja kāda veida produkts tiek ražots atkārtoti vai kāda veida produkts tiks ražots tikai vienu reizi, pieteikums attiecas uz konkrēto produktu.
            
               Novērtēšana un verifikācija.
               Konkrētās novērtēšanas un verifikācijas prasības ir norādītas pie katra kritērija atsevišķi.
            
            
               Ja pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos pēc vajadzības var sagatavot pieteikuma iesniedzējs un/vai tā piegādātāji, un/vai piegādātāju piegādātāji utt.
            
            
               Kompetentās iestādes pirmām kārtām atzīst apliecinājumus, ko izdevušas iestādes, kuras ir akreditētas atbilstoši attiecīgajam harmonizētajam testēšanas un kalibrēšanas laboratoriju standartam, un verifikācijas, ko veikušas iestādes, kuras ir akreditētas atbilstoši attiecīgajam harmonizētajam standartam, kas piemērojams produktus, procesus un pakalpojumus sertificējošām iestādēm.
            
            
               Attiecīgos gadījumos drīkst izmantot citas testēšanas metodes, nevis tās, kuras ir norādītas katram kritērijam, ja kompetentā iestāde, kas novērtē pieteikumu, šīs metodes atzīst par līdzvērtīgām.
            
            
               Attiecīgā gadījumā kompetentās iestādes, lai pārliecinātos par šo kritēriju ievērošanu, var pieprasīt apliecinošus dokumentus un veikt neatkarīgu verifikāciju vai objektu inspekcijas.
            
            
               Ja mainās ar ES ekomarķējumu saņēmušu produktu saistīts piegādātājs vai ražotne, par to paziņo kompetentajām iestādēm, sniedzot apliecinošu informāciju, kas ļauj verificēt, ka kritēriji joprojām tiek ievēroti.
            
            
               Jāievēro priekšnoteikums, ka apdrukātā papīra produkti, papīra kancelejas preces un papīra maisiņi atbilst visām piemērojamajām tās valsts vai valstu juridiskajām prasībām, kurās produktu laiž tirgū. Pieteikuma iesniedzējs iesniedz deklarāciju par produkta atbilstību šai prasībai.
            
            Piemēro šādas definīcijas:
            
                        1)
                     
                     
                        “uzklātais adhezīvs” ir nožuvis adhezīvs, kas izmantots gatavajos papīra produktos (parasti plēvītes veidā);
                     
                  
                        2)
                     
                     
                        “tīrīšanas līdzekļi” ir a) šķidrās ķimikālijas, ar ko mazgā iespiedformas (gan atsevišķas, gan integrētas iespiedpresē) un iespiedpreses, notīrot iespiedkrāsas, papīra putekļus un līdzīgus atlikumus; b) pēcapstrādes mašīnu un iespiedmašīnu tīrīšanas līdzekļi, piem., adhezīvu un lakas atlikumu noņemšanai paredzēti tīrīšanas līdzekļi; c) iespiedkrāsas noņēmēji, ar ko nomazgā nožuvušu iespiedkrāsu; te neietilpst tīrīšanas līdzekļi, kas paredzēti citu iespiedmašīnas daļu vai citu mašīnu (nevis iespiedmašīnu un pēcapstrādes mašīnu) tīrīšanai;
                     
                  
                        3)
                     
                     
                        “pārveidošana” ir process, kurā materiāls tiek pārstrādāts par pārveidota papīra produktu un kurš dažkārt var ietvert apdrukāšanu (pirmsiespiešanas, iespiešanas un pēciespiešanas operācijas);
                     
                  
                        4)
                     
                     
                        “pārveidota papīra produkti” ir apdrukāts vai neapdrukāts papīrs, kartons vai papīrbāzēts substrāts, ko parasti izmanto, lai pasargātu vai saglabātu priekšmetus vai piezīmes vai ar tiem rīkotos, turklāt pārveidošana ir neatņemama ražošanas procesa daļa; tie iedalāmi trīs galvenajās produktu kategorijās: aploksnes, papīra maisiņi un papīra kancelejas preces;
                     
                  
                        5)
                     
                     
                        “fleksogrāfija” ir iespiešana ar gumijas vai elastīgu fotopolimēru iespiedformu, kur iespiežamie elementi atrodas augstāk par neiespiežamajiem, turklāt tiek lietotas šķidras iespiedkrāsas, kas nožūst iztvaikojot;
                     
                  
                        6)
                     
                     
                        “fugitīvās emisijas” ir jebkādas atlikumgāzēs neietilpstošu gaistošu organisko savienojumu emisijas gaisā, augsnē un ūdenī, kā arī jebkādos produktos ietvertu šķīdinātāju emisijas, ja vien Direktīvas 2010/75/ES VII pielikuma 2. daļā nav noteikts citādi;
                     
                  
                        7)
                     
                     
                        “halogenēts organiskais šķīdinātājs” ir organiskais šķīdinātājs, kam ir vismaz viens broma, hlora, fluora vai joda atoms uz molekulu;
                     
                  
                        8)
                     
                     
                        “ruļļu rotācijas ofsetdruka ar žāvēšanu” ir tāda apdruka ar vienlaidu materiāla padevi, kurā izmanto iespiedformu, kur iespiežamie un neiespiežamie elementi atrodas vienā plaknē, turklāt vienlaidu materiāla padeve nozīmē, ka apdrukājamais materiāls uz mašīnu tiek padots no ruļļa, nevis atsevišķās loksnēs;
                     
                  
                        9)
                     
                     
                        “laminēšana” nozīmē divu vai vairāku elastīgu materiālu salīmēšanu, kurā iegūst laminātu;
                     
                  
                        10)
                     
                     
                        “reciklējamais papīrs” ir makulatūra, kas radusies gatavā produkta ražošanas procesā;
                     
                  
                        11)
                     
                     
                        “spiedienjutīga adhezīva pārklājums” ir adhezīvs, kam uz virsmas pat pēc nožūšanas ir kustīgas molekulas, kuras, ja lipīgo pārklājumu piespiež citai virsmai, var nodrošināt pietiekamu adhēziju;
                     
                  
                        12)
                     
                     
                        “iespiedizdevumu rotācijas dobspiede” ir rotācijas dobspiede, ko izmanto žurnālu, brošūru, katalogu un līdzīgu produktu papīra apdrukai ar iespiedkrāsām uz toluola bāzes;
                     
                  
                        13)
                     
                     
                        “repulpēšana” ir papīra atkalpārveidošana par pulpu;
                     
                  
                        14)
                     
                     
                        “rotācijas sietspiede” ir vienlaidu materiāla apdruka, kurā iespiedkrāsa uz apdrukājamās virsmas tiek pārnesta, to izspiežot caur porainu iespiedformu, kur iespiežamie elementi ir nenosegti, bet neiespiežamie elementi ir pārklāti ar necaurlaidīgu slāni, un kurā izmanto šķidras iespiedkrāsas, kuras nožūst tikai iztvaikojot;
                     
                  
                        15)
                     
                     
                        “rotācijas dobspiede” ir iespiešana ar cilindrisku iespiedformu, kur iespiežamie elementi atrodas zemāk par neiespiežamajiem, lietojot šķidras iespiedkrāsas, kas nožūst iztvaikojot;
                     
                  
                        16)
                     
                     
                        “KGOO” ir kopējais gaistošais organiskais ogleklis, izteikts kā C (gaisā);
                     
                  
                        17)
                     
                     
                        “vienlaidu materiāla padeve” nozīmē, ka apdrukājamais materiāls uz mašīnu tiek padots no ruļļa, nevis atsevišķās loksnēs;
                     
                  
                        18)
                     
                     
                        “lakošana” ir darbība, kurā uz elastīga materiāla tiek uzklāta laka vai adhezīvs pārklājums nolūkā iepakojuma materiālu padarīt necaurlaidīgu;
                     
                  
                        19)
                     
                     
                        “gaistošie organiskie savienojumi” (GOS) ir visi organiskie savienojumi, kā arī kreozota frakcija, kuru tvaika spiediens 293,15 K temperatūrā ir 0,01 kPa vai lielāks vai kam konkrētajos izmantošanas apstākļos ir attiecīga gaistamība.
                     
                  
               ES EKOMARĶĒJUMA KRITĒRIJI
            
            
               1. kritērijs. Substrāts
            
            Papīra substrātam, arī gatavajā produktā izmantotajam kartonam, ir ES ekomarķējums, kas saskaņā ar Komisijas Lēmuma (ES) 2019/70 (3) I pielikumu piešķirts iespiedpapīram.
            
               Novērtēšana un verifikācija.
               Pieteikuma iesniedzējs par katru papīra substrātu, ko izmanto apdrukāta papīra produktos, papīra kancelejas precēs vai papīra maisiņos, iesniedz derīga tāda ES ekomarķējuma sertifikāta kopiju, kas piešķirts saskaņā ar Komisijas Lēmuma (ES) 2019/70 I pielikumu.
            
            
               Pieteikuma iesniedzējs sniedz aprakstu par substrātiem, kas saņēmuši ES ekomarķējumu, norādot arī to tirdzniecības nosaukumus un izmantoto papīra daudzumu. Sarakstā norāda arī izmantotā papīra piegādātāju nosaukumus.
            
            
               2. kritērijs. Ierobežota lietojuma vielas
            
            Pamats pierādījumam, ka izpildīts katrs no 2. kritērija apakškritērijiem, ir pieteikuma iesniedzēja iesniegts saraksts ar visām relevantajām izmantotajām ķimikālijām kopā ar attiecīgiem dokumentiem (drošības datu lapām un/vai ķimikāliju piegādātāja deklarācijām). Jāanalizē vismaz visas relevantajos iespiedprocesos un pārveidošanas procesos izmantotās tehniskās ķimikālijas.
            2.1.   Ierobežojumi attiecībā uz vielām, kas rada ļoti lielas bažas (SVHC)
            
            Visas ienākošās ķimikālijas, ko pieteikuma iesniedzējs izmanto ražošanas procesā, un visus piegādātos materiālus, kas ietilpst gatavajā produktā, aptver piegādātāju deklarācijas, kuras apliecina, ka tie koncentrācijā, kas pārsniegtu 0,10 % (masa/masa), nesatur vielas, kuras atbilst Eiropas Parlamenta un Padomes Regulas (EK) Nr. 1907/2006 (4)57. pantā minētajiem kritērijiem un kuras ir identificētas saskaņā ar minētās regulas 59. pantā aprakstīto procedūru un iekļautas kandidātu sarakstā ar vielām, kas rada ļoti lielas bažas un kam vajadzīga atļauja. No šīs prasības nepiešķir nekādas atkāpes.
            
               Novērtēšana un verifikācija.
               Pieteikuma iesniedzējs iesniedz deklarāciju, ka produkts saražots, izmantojot piegādātās ķimikālijas vai materiālus, kas koncentrācijā, kura pārsniegtu 0,10 % (masa/masa), nesatur nekādas SVHC. Deklarācijas saturu apliecina izmantoto tehnisko ķimikāliju drošības datu lapas vai attiecīgas ķimikāliju vai materiālu piegādātāju deklarācijas.
            
            
               To vielu saraksts, kuras atzītas par SVHC un ir iekļautas kandidātu sarakstā saskaņā ar Regulas (EK) Nr. 1907/2006 59. pantu, ir pieejams šeit:
            
            
               
                  http://echa.europa.eu/chem_data/authorisation_process/candidate_list_table_en.asp.
               
            
            
               Atsaucei izmanto sarakstu, kas ir spēkā ES ekomarķējuma pieteikuma iesniegšanas dienā.
            
            2.2.   Ierobežojumi attiecībā uz vielām, kas klasificētas saskaņā ar Eiropas Parlamenta un Padomes Regulu (EK) Nr. 1272/2008 (5)
            
            Ja vien 1. tabulā nav norādīta atkāpe, ne produkts, ne kādi tajā ietverti izstrādājumi nesatur vielas vai maisījumus, kas saskaņā ar Regulu (EK) Nr. 1272/2008 klasificēti kādā no šīm bīstamības klasēm vai kategorijām un apzīmēti ar attiecīgajiem bīstamības apzīmējumu kodiem, koncentrācijā virs 0,10 % (masa/masa):
            
                        —
                     
                     
                        1. grupas apdraudējumi – 1.A vai 1.B kategorijas kancerogēni, mutagēni un/vai reproduktīvās sistēmas toksikanti (CMR): H340, H350, H350i, H360, H360F, H360D, H360FD, H360Fd, H360Df,
                     
                  
                        —
                     
                     
                        2. grupas apdraudējumi – 2. kategorijas CMR: H341, H351, H361, H361f, H361d, H361fd, H362; 1. kategorijas ūdenstoksikanti: H400, H410; 1. un 2. kategorijas akūtie toksikanti: H300, H310, H330; 1. kategorijas aspiratīvie toksikanti: H304; 1. kategorijas specifiska mērķorgāna toksikanti (STOT): H370, H372; 1. kategorijas ādas sensibilizators: H317 (6),
                     
                  
                        —
                     
                     
                        3. grupas apdraudējumi – 2., 3. un 4. kategorijas ūdenstoksikanti: H411, H412, H413; 3. kategorijas akūtie toksikanti: H301, H311, H331; 2. kategorijas STOT: H371, H373.
                     
                  Iepriekš minētā prasība neattiecas uz tādu vielu vai maisījumu izmantošanu, kas ražošanas procesā tiek tā ķīmiski pārveidoti, ka attiecīgā viela vai maisījums par apdraudējumu, par kādu tas klasificēts saskaņā ar Regulu (EK) Nr. 1272/2008, vairs nav uzskatāms.
            
               1. tabula
            
            
               Atkāpes no ierobežojumiem attiecībā uz vielām, kas klasificētas saskaņā ar Regulu (EK) Nr. 1272/2008, un piemērojamie nosacījumi
            
            
                        Vielas/maisījuma tips
                     
                     
                        Izmantojamība
                     
                     
                        Bīstamības klase, kategorija un bīstamības apzīmējuma kods, kam piemērojama atkāpe
                     
                     
                        Atkāpes nosacījumi
                     
                  
                        Minerāleļļas un destilāti
                     
                     
                        Papīra produkti, kas apdrukāti ar žāvēšanu vai bez žāvēšanas, vai digitāli
                     
                     
                        Aspiratīvs apdraudējums, 1. kategorija, H304
                     
                     
                        Pieteikuma iesniedzējs kompetentajai iestādei pierāda, ka ir realizētas un tiek izpildītas visas relevantās instrukcijas, kas attiecībā uz drošām manipulācijām un glabāšanu un piemērotiem ekspozīcijas kontroles pasākumiem un individuālajiem aizsardzības līdzekļiem noteiktas drošības datu lapā.
                     
                  
                        Niķelis
                     
                     
                        Metāla daļas
                     
                     
                        Ādas sensibilizators, 1. kategorija, H317, kancerogēns, 2. kategorija, H351, specifiska mērķorgāna toksikants, atkārtota ekspozīcija, 1. kategorija, H372
                     
                     
                        Pieteikuma iesniedzējam ir patērētāji jāinformē par niķeļa izmantošanu metāla galvanizācijā, pārklāšanā vai sakausējumos.
                     
                  
               Novērtēšana un verifikācija.
               Pieteikuma iesniedzējs iesniedz sarakstu ar visām relevantajām ražošanas procesā izmantotajām ķimikālijām kopā ar relevanto drošības datu lapu vai ķimikāliju piegādātāja deklarāciju un visām relevantajām deklarācijām no sastāvā ietilpstošo izstrādājumu piegādātājiem.
            
            Visas ķimikālijas, kas satur vielas vai maisījumus, kuriem saskaņā ar Regulu (EK) Nr. 1272/2008 noteikta klasifikācija ar ierobežojumu, izceļ. Aplēšot, kāds ierobežotā lietojuma vielas vai maisījuma daudzums paliek gatavajā produktā, izmanto ķimikālijas aptuveno dozēšanas rādītāju, ierobežotā lietojuma vielas vai maisījuma koncentrāciju attiecīgajā ķimikālijā (pēc drošības datu lapā vai piegādātāja deklarācijā sniegtajām ziņām) un pieņēmumu, ka aiztures koeficients ir 100 %.
            
               Tā kā vairākus produktus vai potenciālus produktus, kuros tiek vai tiktu izmantotas tās pašas tehniskās ķimikālijas, var aptvert viena licence, aprēķins jāiesniedz tikai par “sliktākā gadījuma” produktu, ko aptver ES ekomarķējuma licence (proti, to produktu, kas apdrukāts vispamatīgāk).
            
            
               Ja aiztures koeficients nav 100 %, bet gan citāds (piem., šķīdinātāja iztvaikošanas dēļ) vai ja ierobežota lietojuma bīstama viela vai maisījums ir ķīmiski pārveidots, ir kompetentajai iestādei rakstiski jāiesniedz pamatojums.
            
            
               Ja gatavajā apdrukātā papīra produktā, papīra kancelejas precē vai papīra maisiņā vai kādā relevantā to sastāvā esošā izstrādājumā kādas ierobežota lietojuma vielas vai maisījuma koncentrācija pārsniedz 0,10 % (masa/masa), ir jābūt attiecīgai atkāpei un ir jāiesniedz pierādījums, ka ievēroti relevantie atkāpes nosacījumi.
            
            2.3.   Biocīdi un biocidālas aktīvās vielas
            
            Apdrukātā papīra produkti, papīra kancelejas preces un papīra maisiņi nedrīkst būt apstrādāti ar biocīdiem, to vidū 7. tipa biocīdiem (plēves konservanti) un 9. tipa biocīdiem (šķiedru, ādas, gumijas un polimerizētu materiālu konservanti).
            Ir atļauti tikai tarā izmantojami konservanti (piem., 6. tipa biocīdi “Konservanti, kas paredzēti produktiem uzglabāšanas laikā”), kas ir iespiedkrāsās, lakās un jebkādos citos preparātos, kurus izmanto ražošanas procesos, un konservanti, kurus izmanto šķidrumdzeses un apstrādes sistēmās (t. i., 11. tipa biocīdi), ar nosacījumu, ka:
            
                        —
                     
                     
                        tie saskaņā ar Eiropas Parlamenta un Padomes Regulu (ES) Nr. 528/2012 (7) ir apstiprināti lietojumam attiecīgi par 6. vai 11. tipa biocīdiem, vai
                     
                  
                        —
                     
                     
                        tie tiek izskatīti sakarā ar gaidāmu lēmumu par apstiprināšanu lietojumam attiecīgi par 6. vai 11. tipa biocīdiem saskaņā ar Regulu (ES) Nr. 528/2012.
                     
                  Ja kādai biocidālai aktīvajai vielai, kas atbilst iepriekš minētajam nosacījumam vai nosacījumiem, ir piešķirts bīstamības apzīmējuma kods H410 vai H411 (bīstama ūdensvidei, hroniska bīstamība, 1. vai 2. kategorija), to izmantot atļauts tikai tad, ja tās bioakumulācijas potenciāls (log Pow, oktanola–ūdens sadalījuma koeficienta logaritms) ir < 3,0 vai eksperimentāli noteiktais biokoncentrēšanās faktors ir ≤ 100.
            
               Novērtēšana un verifikācija.
               Pieteikuma iesniedzējs norāda, kuri biocīdi izmantoti ražošanas procesā, kāda veida biocīdi tie ir (t. i., 6. vai 11. tipa biocīdi), un iesniedz drošības datu lapu un jebkādu relevantu biocīdu ražotāja deklarāciju vai testēšanas pārskatu kopijas.
            
            2.4.   Tīrīšanas līdzekļi
            
            Tīrīšanas līdzekļi, ko iespiedprocesos un/vai apakšprocesos izmanto rutīnas tīrīšanas operācijām,
            
                        —
                     
                     
                        koncentrācijā, kas veidotu > 0,10 % (pēc masas), nesatur šķīdinātājus, kuru uzliesmošanas punkts ir < 60 °C,
                     
                  
                        —
                     
                     
                        koncentrācijā, kas veidotu > 0,10 % (pēc masas), nesatur benzolu,
                     
                  
                        —
                     
                     
                        koncentrācijā, kas veidotu > 1,0 % (pēc masas), nesatur ne toluolu, ne ksilolu,
                     
                  
                        —
                     
                     
                        koncentrācijā, kas veidotu > 0,10 % (pēc masas), nesatur aromātiskos ogļūdeņražus (≥ C9),
                     
                  
                        —
                     
                     
                        koncentrācijā, kas veidotu > 0,10 % (pēc masas), nesatur nekādas sastāvdaļas uz halogenētu ogļūdeņražu, terpēnu, n-heksāna, nonilfenolu, N-metil-2-pirolidona vai 2-butoksietanola bāzes.
                     
                  Šie ierobežojumi neattiecas uz tīrīšanas līdzekļiem īpašos preparātos, kurus izmanto tikai dažreiz, piem., nožuvušas iespiedkrāsas noņēmējiem un ofseta gumijas kondicionieriem.
            Toluola ierobežojums nav piemērojams tīrīšanas līdzekļiem, ko izmanto rotācijas dobspiedes procesos.
            
               Novērtēšana un verifikācija.
               Pieteikuma iesniedzējs norāda, kādus tīrīšanas līdzekļus izmanto un vai tos izmanto rutīnas tīrīšanas procedūrām vai īpašām procedūrām, piemēram, nožuvušas iespiedkrāsas noņemšanai vai ofseta gumijas kondicionēšanai. Par katru izmantoto tīrīšanas līdzekli iesniedz drošības datu lapu. Rutīnas procedūrās izmantoto tīrīšanas līdzekļu gadījumā kopā ar drošības datu lapām iesniedz tīrīšanas līdzekļa piegādātāja deklarāciju par relevanto iepriekš norādīto ierobežojumu ievērošanu.
            
            2.5.   Alkilfenoletoksilāti, halogenēti šķīdinātāji un ftalāti
            
            Iespiedkrāsās, krāsās, toneros, adhezīvos un tīrīšanas līdzekļos, ko izmanto iespiedprocesos vai saistītos apakšprocesos, kuros ražo apdrukāta papīra produktus, papīra kancelejas preces vai papīra maisiņus, koncentrācijā, kas pārsniegtu 0,10 % (pēc masas), nedrīkst būt šādu vielu vai preparātu:
            
                        —
                     
                     
                        alkilfenoletoksilāti un to atvasinājumi, kas noārdoties var veidot alkilfenolus,
                     
                  
                        —
                     
                     
                        halogenēti šķīdinātāji, kas pieteikuma iesniegšanas laikā ir klasificēti kādā no 2.2. punktā norādītajām bīstamības klasēm,
                     
                  
                        —
                     
                     
                        ftalāti, kas pieteikuma iesniegšanas laikā klasificēti reproduktīvo toksikantu bīstamības klasēs (1.A, 1.B vai 2. kategorija) un kam piešķirts viens vai vairāki šādi saistītie bīstamības apzīmējumu kodi: H360F, H360D, H360FD, H360Fd, H360Df, H361, H361f, H361d, H361fd vai H362 saskaņā ar Regulu (EK) Nr. 1272/2008.
                     
                  
               Novērtēšana un verifikācija.
               Pieteikuma iesniedzējs iesniedz drošības datu lapas un ķimikāliju piegādātāju deklarācijas, kas apliecina, ka šajās ķimikālijās tādā koncentrācijā, kas pārsniegtu 0,10 % (pēc masas), nav pieejami ne AFEO, ne citi alkilfenolu atvasinājumi, halogenētie šķīdinātāji vai relevantie ftalāti.
            
            2.6.   Papildu ierobežojumi, kas piemērojami iespiedkrāsām, toneriem un lakām
            
            
                        
                           Piezīme
                        
                     
                     
                        :
                     
                     
                        Šā kritērija vajadzībām un ja vien nav norādīts citādi, ierobežojums ir tāds, ka iespiedkrāsā, tonerī vai lakā bīstamās vielas vai maisījuma nav tādā koncentrācijā, kas pārsniegtu 0,10 % (pēc masas).
                     
                  Visas vielas vai maisījumi, ko izmanto ES ekomarķējumu saņēmušu apdrukāta papīra produktu, papīra kancelejas preču vai papīra maisiņu iespiedprocesos vai apakšprocesos izmantotās iespiedkrāsās, toneros un lakās, obligāti atbilst šādiem ierobežojumiem:
            
                        —
                     
                     
                        neizmanto vielas vai maisījumus, kas klasificēti kancerogēnu, mutagēnu un/vai reproduktīvo toksikantu bīstamības klasēs (1.A, 1.B vai 2. kategorija) un kam piešķirts viens vai vairāki šādi saistītie bīstamības apzīmējumu kodi: H340, H350, H350i, H360, H360F, H360D, H360FD, H360Fd, H360Df,
                     
                  
                        —
                     
                     
                        neizmanto vielas vai maisījumus, kas klasificēti akūtu (orālu, dermālu, inhalatīvu) toksikantu bīstamības klasēs (1. vai 2. kategorija) un kam piešķirts viens vai vairāki šādi saistītie bīstamības apzīmējumu kodi: H300, H310, H330,
                     
                  
                        —
                     
                     
                        neizmanto vielas vai maisījumus, kas klasificēti akūtu (orālu, dermālu) toksikantu bīstamības klasēs (3. kategorija) un kam piešķirts viens vai vairāki šādi saistītie bīstamības apzīmējumu kodi: H301, H311,
                     
                  
                        —
                     
                     
                        neizmanto vielas vai maisījumus, kas klasificēti specifisku mērķorgānu toksikantu (vienreizēja vai atkārtota ekspozīcija) bīstamības klasēs (1. kategorija) un kam piešķirts viens vai vairāki šādi saistītie bīstamības apzīmējumu kodi: H370, H372,
                     
                  
                        —
                     
                     
                        neizmanto pigmentus vai piedevas uz antimona, arsēna, kadmija, hroma(VI), svina, dzīvsudraba, selēna, kobalta vai kāda to savienojuma bāzes, un kā piemaisījumi šie metāli drīkst būt daudzumā līdz 0,010 % (pēc masas),
                     
                  
                        —
                     
                     
                        neizmanto azokrāsvielas, kuras, reduktīvi šķeļoties vienai vai vairākām azogrupām, var atbrīvot vienu vai vairākus Regulas (EK) Nr. 1907/2006 XVII pielikuma 43. ieraksta 8. papildinājumā minētos aromātiskos amīnus (sk. orientējošo sarakstu minētā pielikuma I papildinājumā),
                     
                  
                        —
                     
                     
                        neizmanto šādus šķīdinātājus: 2-metoksietanols, 2-etoksietanols, 2-metoksietilacetāts, 2-etoksietilacetāts, 2-nitropropāns un metanols,
                     
                  
                        —
                     
                     
                        neizmanto šādus plastifikatorus: hlornaftalīni, hlorparafīni, monokrezilfosfāts, trikrezilfosfāts un monokrezildifenilfosfāts,
                     
                  
                        —
                     
                     
                        neizmanto diaminostilbēnu un tā atvasinājumus, 2,4-dimetil-6-terc-butilfenolu, 4,4′-bis(dimetilamino)benzofenonu (Mihlera ketonu) un heksahlorcikloheksānu.
                     
                  
               Novērtēšana un verifikācija.
               Pieteikuma iesniedzējs iesniedz sarakstu ar visām iespiedkrāsām un saistītajiem produktiem, kas izmantoti ES ekomarķējumu saņēmušo apdrukātā papīra produktu, papīra kancelejas preču vai papīra maisiņu ražošanā, kopā ar drošības datu lapu un atbilstības deklarāciju par to, kā attiecībā uz katru iespiedkrāsu, toneri un laku ievērots šis kritērijs, no katra produkta piegādātāja/ražotāja.
            
            2.7.   Toluola atgūšana no rotācijas dobspiedes
            
            Visos rotācijas dobspiedes procesos, kuros ražo ES ekomarķējumu saņēmušus apdrukāta papīra produktus, papīra kancelejas preces vai papīra maisiņus, jābūt šķīdinātāju atgūšanas sistēmai, turklāt jāvar pierādīt, ka toluola atguves efektivitāte ir vismaz 97 %.
            
               Novērtēšana un verifikācija.
               Pieteikuma iesniedzējs iesniedz atbilstības deklarāciju, kas apliecina šā kritērija ievērošanu, kopā ar šķīdinātāju atguves sistēmas aprakstu un toluola masas bilanci, kas pierāda, ka atguves efektivitāte nesenākajā pilnajā kalendārajā gadā bijusi vismaz 97 %. Jaunas vai pārbūvētas ražotnes gadījumā mērījumus veic, balstoties uz vismaz trīs mēnešus ilgu ražotnes darbību reprezentatīvos ekspluatācijas apstākļos.
            
            
               3. kritērijs. Reciklējamība
            
            3.1.   Nepapīra daļu noņemamība
            
            Papīra kancelejas preces nepapīra daļas, piem., metāla stiprinājumi vai plastmasas vāki, katrā ziņā ir viegli noņemami, lai šie komponenti netraucētu produkta reciklēšanu. Šī prasība neattiecas uz nelieliem nepapīra elementiem, piem., skavām vai aplokšņu lodziņiem.
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam, pamatotu ar vismaz vienu no šiem dokumentiem: produkta ražotāja vai projektētāja, makulatūras vākšanas uzņēmuma, reciklēšanas uzņēmuma vai līdzvērtīgas organizācijas izdota deklarācija. Deklarācijai pievieno sarakstu ar produktā izmantotajiem nepapīra materiāliem.
            
            3.2.   Repulpējamība
            
            Produkts obligāti ir piemērots repulpēšanai.
            Neizmanto slapjstiprības uzlabotājus; izņēmums ir papīra maisiņi un ietinamais papīrs, kuru gadījumā tos var izmantot, bet tikai tad, ja var pierādīt produkta repulpējamību.
            Laminēšanu, arī ar polietilēnu un/vai polipropilēnu, izmanto tikai tādu produktu ilgizturības uzlabošanai, kuri kalpos vismaz vienu gadu. Šajā kategorijā ietilpst grāmatas, reģistrmapes, mapes, burtnīcas, kalendāri, piezīmju grāmatiņas un dienasgrāmatas. Laminēšanu neizmanto žurnāliem, papīra maisiņiem vai ietinamajam papīram. Dubulto laminēšanu neizmanto nevienam produktam.
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam, pamatotu ar šeit nosauktajiem dokumentiem.
            
            
               Attiecībā uz apdrukāta papīra produktiem un papīra kancelejas precēm pieteikuma iesniedzējs deklarē, ka neizmanto slapjstiprības uzlabotājus.
            
            
               Arī attiecībā uz papīra maisiņiem un ietinamo papīru pieteikuma iesniedzējs iesniedz deklarāciju, ka neizmanto slapjstiprības uzlabotājus. Pretējā gadījumā pieteikuma iesniedzējs ar testēšanas pārskatiem no testiem saskaņā ar PTS metodi PTS-RH 021, izvērtēšanas sistēmu ATICELCA 501 vai līdzvērtīgām standartmetodēm, ko kompetentā iestāde atzinusi par tādām, kuras nodrošina datus ar līdzvērtīgu zinātnisko kvalitāti, pierāda produkta repulpējamību.
            
            
               Pieteikuma iesniedzējs iesniedz deklarāciju, kas apliecina, ka laikrakstu, žurnālu, papīra maisiņu, ietinamā papīra un papīra kancelejas preču ražošanā nav izmantota laminēšana. Pretējā gadījumā pieteikuma iesniedzējs pierāda produkta repulpējamību, iesniedzot testēšanas pārskatus no testiem saskaņā ar PTS metodi PTS-RH 021, izvērtēšanas sistēmu ATICELCA 501 vai līdzvērtīgām standartmetodēm, ko atzinusi kompetentā iestāde.
            
            
               Laminētu produktu gadījumā pieteikuma iesniedzējs iesniedz deklarāciju, ka nav izmantota dubultā laminēšana.
            
            
               Ja kāda papīra produkta detaļa ir viegli noņemama (piem., iekaramās mapes metāla stiprinājums, žurnāla ieliktnis vai atkalizmantojami burtnīcas vāki), repulpējamības testu var veikt bez šīs detaļas.
            
            3.3.   Adhezīvu atdalāmība
            
            Šis kritērijs attiecas uz apdrukāta papīra produktiem, papīra kancelejas precēm un papīra maisiņiem.
            Ja ar adhezīvu pārklātas etiķetes veido vismaz 0,50 % (masa/masa) gatavā produkta, pierāda to atbilstību šai prasībai. Uz etiķetēm, kas ar adhezīvu nav pārklātas, šis kritērijs neattiecas.
            Ja vien nav norādīts citādi, adhezīvus var izmantot tikai tad, ja var pierādīt, ka to atdalāmības atzīme pēc EPRC adhezīvu atdalāmības skalas ir vismaz 71.
            Ja vien nav norādīts citādi, spiedienjutīgu adhezīvu pārklājumus var izmantot tikai tad, ja var pierādīt, ka to atdalāmības atzīme pēc EPRC adhezīvu atdalāmības skalas ir pozitīva.
            Uz ūdensbāzētiem adhezīviem šī prasība neattiecas.
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību adhezīvu atdalāmības skalas kritērijam saskaņā ar Eiropas Papīra reciklēšanas padomes (EPRC) vadlīnijām. Deklarāciju pamato ar tāda adhezīvu atdalāmības testa rezultātiem, kas veikts saskaņā ar INGEDE 12. metodi vai līdzvērtīgām standartmetodēm, ko kompetentā iestāde atzinusi par tādām, kuras nodrošina datus ar līdzvērtīgu zinātnisko kvalitāti.
            
            
               Ūdensbāzētu adhezīvu gadījumā deklarāciju, ka adhezīvs ir ūdensbāzēts, nodrošina adhezīva ražotājs. Drošības datu lapu kā atbilstības pierādījumu pieņem tikai tad, ja tajā norādīts, ka produktā izmantotais adhezīvs ir ūdensbāzēts.
            
            
               Uzskata, ka adhezīvie līdzekļi, kas norādīti dokumenta Assessment of Printed Product Recyclability, Scorecard for the Removability of Adhesive Applications (“Apdrukātu produktu reciklējamības novērtēšana. Adhezīvo līdzekļu atdalāmības skala”) pielikumā, šīm prasībām atbilst.
            
            3.4.   Iespiedkrāsas atdalāmība
            
            Šis kritērijs attiecas uz apdrukāta papīra produktiem un aploksnēm, kas sastāv galvenokārt no balta papīra.
            Iespiedkrāsas atdalāmību pierāda.
            Uzskata, ka apdrukātā papīra produkts prasībai atbilst, ja visiem atsevišķajiem analizētajiem parametriem ir pozitīva atzīme un galīgā atzīme pēc EPRC iespiedkrāsas atdalāmības skalas ir vismaz 51 vai līdzvērtīga. Uz aploksnēm prasība veikt iespiedkrāsas atdalāmības testu neattiecas.
            Aplokšņu gadījumā iekšējās virsmas apdruku izmanto tikai privātuma labad un aploksnēs no papīra, kura gramāža nesasniedz 135 g/m2 vai necaurspīdība ir mazāka par 98 %. Apdrukātā iekšējā virsma veido mazāk nekā 80 % no visa iekšējās virsmas laukuma, neskaitot ar līmi apstrādāto virsmu, un to apdrukā gaišos toņos.
            
               Novērtēšana un verifikācija.
               Pieteikuma iesniedzējs vai iespiedkrāsas ražotājs iesniedz deklarāciju par atbilstību iespiedkrāsas atdalāmības atzīmei saskaņā ar Eiropas Papīra reciklēšanas padomes (EPRC) vadlīnijām. Deklarāciju pamato ar tāda iespiedkrāsas atdalāmības testa rezultātiem, kas veikts saskaņā ar INGEDE 11. metodi vai līdzvērtīgām standartmetodēm, ko kompetentā iestāde atzinusi par tādām, kuras nodrošina datus ar līdzvērtīgu zinātnisko kvalitāti.
            
            
               Attiecībā uz aploksnēm pieteikuma iesniedzējs iesniedz deklarāciju par atbilstību prasībai, pamatotu ar izmantotā papīra masu uz m2, noteiktu saskaņā ar UNE-EN ISO 536, vai necaurspīdīgumu, noteiktu saskaņā ar ISO 2471, iespiedkrāsas krāsu un apdrukātās iekšējās virsmas procentuālo daļu.
            
            
               Uzskata, ka drukas tehnoloģijas un materiālu kombinācijas, kas norādītas dokumenta Assessment of Printed Product Recyclability, Deinkability Score (“Apdrukātu produktu reciklējamības novērtēšana. Iespiedkrāsas atdalāmības atzīme”) pielikumā, šīm prasībām atbilst.
            
            
               Drukas tehnoloģiju vai iespiedkrāsu testēšana jāveic ar tāda veida (veidu) papīru, kāds tiek izmantots produktā.
               Ja iespiedkrāsas pārklājums ir tāds pats vai mazāks nekā testētajam produktam, testēšanas sertifikātu var attiecināt arī uz druku ar tādu pašu iespiedkrāsu uz tāda paša veida substrāta.
            
            
               4. kritērijs. Emisijas
            
            4.1.   Emisijas ūdenī no rotācijas dobspiedes
            
            Īpatnējais Cr un Cu daudzums izvadpunktā nedrīkst pārsniegt attiecīgi 20 mg uz m2 un 200 mg uz m2 iespiedpreses cilindra virsmas laukuma.
            
               Novērtēšana un verifikācija.
               Pēc apstrādes un tieši pirms novadīšanas rotācijas dobspiežu stacijās pārbauda Cr un Cu līmeni efluentā. Vismaz reizi trīs mēnešos savāc reprezentatīvu Cr un Cu efluenta apvienoto paraugu. Vismaz vienu ikgadējo analītisko testu, kurā nosaka Cr un Cu saturu apvienotajā paraugā, veic akreditēta laboratorija saskaņā ar EN ISO 11885 vai līdzvērtīgām standartmetodēm, ko kompetentā iestāde atzinusi par tādām, kuras nodrošina datus ar līdzvērtīgu zinātnisko kvalitāti.
            
            
               Novērtējot atbilstību šim kritērijam, ikgadējā analītiskajā testā konstatētais Cr un Cu saturs jādala ar drukā izmantoto iespiedpreses cilindra virsmas laukumu. Drukā izmantoto cilindra virsmas laukumu aprēķina šādi: cilindra virsmas laukumu (= 2 πrL, kur r ir cilindra rādiuss, bet L – garums) reizina ar gadā iespiesto darbu skaitu (= dažādu iespieddarbu skaits).
            
            4.2.   Emisijas no iekārtām, uz kurām attiecas Eiropas Parlamenta un Padomes Direktīva 2010/75/ES (8)
               , vai ekvivalentām iekārtām
            
            Šeit izklāstītās prasības piemērojamas iespiedprocesiem, uz kuriem attiecas Direktīvas 2010/75/ES I un VII pielikums, vai ekvivalentiem iespiedprocesiem ārpus ES, kuri atbilst Direktīvas 2010/75/ES I un VII pielikuma specifikācijām.
            4.2.a   Gaistošo organisko savienojumu (GOS) un hroma(VI) emisijas no iespiedizdevumu rotācijas dobspiedes
            
            Fugitīvajām GOS emisijām, ko aprēķina pēc šķīdinātāju masas bilances, jābūt mazākām par vai vienādām ar 2,0 % no šķīdinātāju ielaides, un KGOO (9) atlikumgāzēs jābūt mazākam par vai vienādam ar 16,0 mg C/Nm3.
            Cr(VI) emisijas gaisā nedrīkst pārsniegt 15 mg/t papīra. Uzstāda pretpiesārņojuma aprīkojumu, kas samazina emisijas gaisā.
            4.2.b   Gaistošo organisko savienojumu (GOS) emisijas no ruļļu rotācijas ofsetdrukas ar žāvēšanu
            
            Kopējām GOS emisijām, ko aprēķina pēc šķīdinātāju masas bilances, jābūt mazākām par vai vienādām ar 0,03 kg GOS uz kg iespiedkrāsas ielaides; alternatīva: fugitīvajām GOS emisijām, ko aprēķina pēc šķīdinātāju masas bilances, jābūt mazākām par vai vienādām ar 8 % no šķīdinātāju ielaides un KGOO emisijām atlikumgāzēs jābūt mazākām par vai vienādām ar 12,0 mg C/Nm3.
            4.2.c   Gaistošo organisko savienojumu (GOS) emisijas no fleksogrāfijas un rotācijas dobspiedes (izņemot iespiedizdevumu rotācijas dobspiedi)
            
            Kopējām GOS emisijām, ko aprēķina pēc šķīdinātāju masas bilances, jābūt mazākām par vai vienādām ar 0,24 kg GOS uz kg iespiedkrāsas ielaides; alternatīva: fugitīvajām GOS emisijām, ko aprēķina pēc šķīdinātāju masas bilances, jābūt mazākām par vai vienādām ar 9,6 % šķīdinātāju ielaides un KGOO emisijām atlikumgāzēs jābūt mazākām par vai vienādām ar 16,0 mg C/Nm3.
            
               Novērtēšana un verifikācija.
               Pieteikuma iesniedzējs iesniedz sīkus aprēķinus un testu datus, kas pierāda atbilstību šim kritērijam, kā arī attiecīgus apliecinošus dokumentus.
            
            
               Attiecīgi kopējo vai fugitīvo GOS emisiju gadījumā šķīdinātāju masas bilances aprēķina pamatā liek produkciju pēdējos 12 ekspluatācijas mēnešos. Šķīdinātāju masas bilance atbilst Direktīvas 2010/75/ES VII pielikuma 7. daļas 2. punkta definīcijai). Jaunas vai pārbūvētas ražotnes gadījumā mērījumus veic, balstoties uz vismaz trīs mēnešus ilgu ražotnes darbību reprezentatīvos ekspluatācijas apstākļos.
            
            
               Pieteikuma iesniedzējs vai ķimikāliju piegādātājs iesniedz deklarāciju par GOS saturu iespiedkrāsās, mazgāšanas līdzekļos, mitrināšanas šķīdumos un citos tamlīdzīgos ķīmiskos produktos.
            
            
               Šķīdinātāju masas bilanci sagatavo katru gadu. Atbildīgais darbinieks sagatavo rakstisku izvērtējumu. Pēc pieprasījuma izvērtējumu iesniedz kompetentajai iestādei.
            
            
               Monitorējot kopējās KGOO emisijas gaisā atlikumgāzēs, katru dūmeni, kura KGOO slodze ir mazāka par 10 kg C/h, vismaz reizi gadā monitorē saskaņā ar EN 12619 vai līdzvērtīgu standartu. Ja (gada vidējā) KGOO slodze ir mazāka par 0,1 kg C/h vai ja KGOO slodze bez apstrādes stabili ir mazāka par 0,3 kg C/h, monitoringa biežumu var samazināt līdz reizei trīs gados vai monitoringu aizstāt ar aprēķinu, ja vien tas dod datus ar līdzvērtīgu zinātnisko kvalitāti.
            
            
               Ja dūmeņa KGOO slodze ir lielāka par vai vienāda ar 10 kg C/h, monitoringu veic nepārtraukti, ievērojot EN 15267-1, EN 15267-2, EN 15267-3 un EN 14181. Nepārtrauktas mērīšanas gadījumā dati reprezentē vienas dienas vidējo vērtību, kuras pamatā ir derīgas stundas vai pusstundas vidējās vērtības.
            
            
               To, cik efektīvi GOS tiek likvidēti pretpiesārņojuma sistēmā (piem., termiskā oksidācija, adsorbcija uz aktivētās ogles), vismaz reizi trijos gados nosaka ar kombinētiem GOS koncentrācijas mērījumiem neapstrādātā gāzē un attīrītā gāzē.
            
            
               Atlikumgāzu mērījumu datus reģistrē un dara pieejamus pēc kompetentās iestādes pieprasījuma.
            
            
               Pieteikuma iesniedzējs iesniedz ieviestās sistēmas aprakstu, kā arī dokumentāciju par Cr(VI) emisiju kontroli un monitoringu. Dokumentācijā ietver testēšanas rezultātus par to, kā samazinātas Cr(VI) emisijas gaisā.
            
            4.3.   GOS emisijas no iespiedprocesiem, uz kuriem neattiecas Eiropas Parlamenta un Padomes Direktīva 2010/75/ES
            
            Šeit izklāstītās prasības piemērojamas iespiedprocesiem, uz kuriem neattiecas Direktīvas 2010/75/ES I pielikums vai VII pielikuma 2. daļa, vai ekvivalentiem iespiedprocesiem ārpus ES, kuri neatbilst Direktīvas 2010/75/ES I un VII pielikuma specifikācijām.
            Kopējās GOS emisijas, aprēķinātas pēc šķīdinātāju masas bilances, ir šādas vai mazākas:
            
                        —
                     
                     
                        ofsetdrukai ar lokšņu padevi – 4,5 kg GOS uz tonnu papīra,
                     
                  
                        —
                     
                     
                        digitālajai drukai – 1,0 kg GOS uz tonnu papīra,
                     
                  
                        —
                     
                     
                        ruļļu rotācijas ofsetdrukai ar žāvēšanu – 2,0 kg GOS uz tonnu papīra,
                     
                  
                        —
                     
                     
                        ruļļu rotācijas ofsetdrukai bez žāvēšanas – 2,5 kg GOS uz tonnu papīra,
                     
                  
                        —
                     
                     
                        citu veidu rotācijas dobspiedes, fleksogrāfijas, rotācijas sietspiedes, laminēšanas vai lakošanas blokiem – 3,0 kg GOS uz tonnu papīra.
                     
                  Alternatīva: ja izmanto izdalgāzu apstrādi, fugitīvajām GOS emisijām, ko aprēķina pēc šķīdinātāju masas bilances, jābūt mazākām par vai vienādām ar 10 % šķīdinātāju ielaides un KGOO emisijām atlikumgāzēs jābūt mazākām par vai vienādām ar 20 mg C/Nm3.
            Kas attiecas uz gaistošajiem šķīdinātājiem no ofsetdrukas ar žāvēšanu, rotācijas dobspiedes un fleksogrāfijas, izmanto šķīdinātāju atguvi, termisko apstrādi vai kādu līdzvērtīgu sistēmu, piem., aizstāšanu ar ūdensbāzētām iespiedkrāsām.
            
               Novērtēšana un verifikācija.
               Pieteikuma iesniedzējs iesniedz ieviestās sistēmas aprakstu, kā arī dokumentāciju un testēšanas rezultātus par kontroli un monitoringu attiecībā uz emisijām gaisā.
            
            
               Attiecīgi kopējo vai fugitīvo GOS emisiju gadījumā šķīdinātāju masas bilanci aprēķina pēc produkcijas pēdējos 12 ekspluatācijas mēnešos. Šķīdinātāju masas bilance atbilst Direktīvas 2010/75/ES VII pielikuma 7. daļas 2. punkta definīcijai. GOS emisijas attiecinot uz papīra masu, aprēķina visas apdrukātās virsmas. Jaunas vai pārbūvētas ražotnes gadījumā mērījumus veic, balstoties uz vismaz trīs mēnešus ilgu ražotnes darbību reprezentatīvos ekspluatācijas apstākļos.
            
            
               Monitorējot kopējās KGOO emisijas gaisā atlikumgāzēs, katru dūmeni, kura KGOO slodze ir mazāka par 10 kg C/h, vismaz reizi gadā monitorē saskaņā ar EN 12619 vai līdzvērtīgu standartu. Ja (gada vidējā) KGOO slodze ir mazāka par 0,1 kg C/h vai ja KGOO slodze bez apstrādes stabili ir mazāka par 0,3 kg C/h, monitoringa biežumu var samazināt līdz reizei trīs gados vai monitoringu aizstāt ar aprēķinu, ja vien tas dod datus ar līdzvērtīgu zinātnisko kvalitāti.
            
            
               Pieteikuma iesniedzējs vai ķimikāliju piegādātājs iesniedz deklarāciju par GOS saturu iespiedkrāsās, mazgāšanas līdzekļos, mitrināšanas šķīdumos un citos tamlīdzīgos ķīmiskos produktos.
            
            
               5. kritērijs. Atkritumi
            
            5.1.   Atkritumu apsaimniekošanas sistēma
            
            Kompleksā, kurā produkts tiek ražots, ir atkritumu apsaimniekošanas sistēma, kurā norādīts un dokumentēts, ar kādiem pasākumiem tiek samazināts cieto un šķidro atkritumu daudzums, arī makulatūras, iespiedkrāsu atkritumu, nostrādāto tīrīšanas līdzekļu un mitrināšanas šķīdumu daudzums, ievērojot vietējo vai nacionālo regulatīvo iestāžu noteikumus.
            Atkritumu apsaimniekošanas sistēmu dokumentē vai paskaidro, iekļaujot informāciju vismaz par šādām procedūrām:
            
                        —
                     
                     
                        rīkošanās ar reciklējamiem materiāliem, to savākšana, atdalīšana no atkritumu plūsmas un izmantošana,
                     
                  
                        —
                     
                     
                        materiālu atguve citiem mērķiem, piem., incinerācijai nolūkā iegūt tehnisko tvaiku vai siltumu vai izmantošanai lauksaimniecībā,
                     
                  
                        —
                     
                     
                        bīstamo atkritumu apstrāde, savākšana, atdalīšana un likvidēšana, ievērojot relevanto vietējo vai nacionālo regulatīvo iestāžu noteikumus,
                     
                  
                        —
                     
                     
                        pastāvīga ar atkritumu rašanās mazināšanu saistīto mērķu un mērķrādītāju uzlabošana un atkalizmantošanas un reciklēšanas rādītāju palielināšana.
                     
                  
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam, kā arī atkritumu apsaimniekošanas procedūru aprakstu. Pieteikuma iesniedzējs iesniedz katra relevantā objekta atkritumu apsaimniekošanas plānu. Ja par atkritumu apsaimniekošanu tiek slēgti ārpakalpojumu līgumi, tad arī apakšuzņēmējs iesniedz deklarāciju par atbilstību šim kritērijam.
            
            
               Uzskata, ka pieteikuma iesniedzēji, kas reģistrējušies ES ekopārvaldības un audita sistēmā (EMAS) un/vai sertificēti saskaņā ar ISO 14001, šo kritēriju ir izpildījuši, ja
            
            
                        1)
                     
                     
                        
                           atkritumu apsaimniekošanas iekļautība ir dokumentēta EMAS vidiskuma deklarācijā; vai
                        
                     
                  
                        2)
                     
                     
                        
                           atkritumu apsaimniekošanas iekļautība ir pienācīgi aplūkota attiecīgās ražotnes ISO 14001 sertifikācijā.
                        
                     
                  5.2.   Reciklējamais papīrs no spiestuvēm
            
            Šis kritērijs attiecas uz apdrukāta papīra produktiem. Radušās makulatūras daudzums “X” nepārsniedz tabulā norādītās vērtības.
            
                        Iespiešanas metode
                     
                     
                        Maksimālais makulatūras daudzums (%)
                     
                  
                        Lokšņu ofsetdruka
                     
                     
                        23
                     
                  
                        Iespiešana bez žāvēšanas (laikraksti)
                     
                     
                        10
                     
                  
                        Iespiešana bez žāvēšanas (veidlapas)
                     
                     
                        18
                     
                  
                        Rotācijas druka bez žāvēšanas (izņemot laikrakstus)
                     
                     
                        19
                     
                  
                        Rotācijas druka ar žāvēšanu
                     
                     
                        21
                     
                  
                        Rotācijas dobspiede
                     
                     
                        15
                     
                  
                        Fleksogrāfija
                     
                     
                        17
                     
                  
                        Digitālā druka
                     
                     
                        10
                     
                  
                        Sietspiede
                     
                     
                        23
                     
                  kur:
            X = ekomarķētu apdrukāta papīra produktu apdrukāšanā (arī pēcapstrādē) gada laikā radušās makulatūras daudzums (tonnās), dalīts ar papīra daudzumu (tonnās), kas gada laikā iegādāts un izmantots ekomarķētu apdrukāta papīra produktu ražošanai.
            Ja tipogrāfija veic pēcapstrādi, pildot citas tipogrāfijas pasūtījumu, šajos procesos radušās makulatūras daudzumu lieluma “X” aprēķinā vērā neņem.
            Ja par pēcapstrādi tiek slēgti ārpakalpojumu līgumi ar citu uzņēmumu, “X” aprēķinā aprēķina un deklarē arī ārpakalpojumos radušās makulatūras daudzumu.
            
               Novērtēšana un verifikācija.
               Pieteikuma iesniedzējs iesniedz aprakstu par makulatūras daudzuma aprēķinu, kā arī tā apakšuzņēmēja sagatavotu deklarāciju, kurš makulatūru no tipogrāfijas savāc. Jāsniedz informācija par ārpakalpojumu līgumu slēgšanas nosacījumiem un pēcapstrādes procesos radušās makulatūras daudzuma aprēķins.
            
            
               Aprēķinu perioda pamatā ir ražošana 12 mēnešu laikā. Jaunas vai pārbūvētas ražotnes gadījumā aprēķinu pamatā ir vismaz 45 secīgas dienas, kurās ražotnes darbība ir stabila.
            
            
               Ja aprēķināt ikgadējo ekomarķētā apdrukātā papīra produkta apdrukāšanā radušos makulatūras daudzumu tonnās nav tehniski iespējams, pieteikuma iesniedzējs var iesniegt aprēķinus par tipogrāfijā gada laikā radušos reciklējamā papīra daudzumu.
            
            5.3.   Reciklējamais papīrs no papīra kancelejas preču un maisiņu ražotnēm
            
            Šis kritērijs attiecas uz papīra kancelejas precēm un papīra maisiņiem. Makulatūras daudzums “X” nepārsniedz
            
                        —
                     
                     
                        aploksnēm – 19 %,
                     
                  
                        —
                     
                     
                        rakstāmpapīra kancelejas precēm, izņemot dienasgrāmatas – 15 %,
                     
                  
                        —
                     
                     
                        dienasgrāmatām un dokumentu glabāšanas piederumiem, kas apdrukāti no vienas puses, – 20 %,
                     
                  
                        —
                     
                     
                        dokumentu glabāšanas piederumiem, kas apdrukāti no abām pusēm, – 30 %,
                     
                  
                        —
                     
                     
                        papīra maisiņiem un ietinamajam papīram – 11 %,
                     
                  kur:
            X = ekomarķētu papīra kancelejas preču un papīra maisiņu apdrukāšanā (arī pēcapstrādē) gada laikā radušās makulatūras daudzums (tonnās), dalīts ar papīra daudzumu (tonnās), kas gada laikā iegādāts un izmantots ekomarķētu papīra kancelejas preču un papīra maisiņu ražošanai.
            Ja tipogrāfija veic pēcapstrādi, pildot citas tipogrāfijas pasūtījumu, šajos procesos radušās makulatūras daudzumu lieluma “X” aprēķinā vērā neņem.
            Ja par pēcapstrādi tiek slēgti ārpakalpojumu līgumi ar citu uzņēmumu, “X” aprēķinā aprēķina un deklarē arī ārpakalpojumos radušās makulatūras daudzumu.
            
               Novērtēšana un verifikācija.
               Pieteikuma iesniedzējs iesniedz aprakstu par makulatūras daudzuma aprēķinu, kā arī tā apakšuzņēmēja sagatavotu deklarāciju, kurš makulatūru no tipogrāfijas savāc. Jāsniedz informācija par ārpakalpojumu līgumu slēgšanas nosacījumiem un pēcapstrādes procesos radušās makulatūras daudzuma aprēķins.
            
            
               Aprēķinu perioda pamatā ir ražošana 12 mēnešu laikā. Jaunas vai pārbūvētas ražotnes gadījumā aprēķinu pamatā ir vismaz 45 secīgas dienas, kurās ražotnes darbība ir stabila.
            
            
               Ja aprēķināt ikgadējo ekomarķēto papīra kancelejas preču un papīra maisiņu ražošanā radušos makulatūras daudzumu tonnās nav tehniski iespējams, pieteikuma iesniedzējs var iesniegt aprēķinus par ražotnē gada laikā radušos reciklējamā papīra daudzumu.
            
            
               6. kritērijs. Enerģijas patēriņš
            
            Objektā, kurā ES ekomarķējumu saņēmušais produkts tiek ražots, ir energopārvaldības sistēma, kura aptver visas ierīces, kas patērē enerģiju (mašīnas, gaismekļi, gaisa kondicionēšanas ierīces, aukstumapgādes ierīces). Energopārvaldības sistēmā iekļauj energoefektivitātes uzlabošanas pasākumus un iekļauj informāciju vismaz par šādām procedūrām:
            
                        —
                     
                     
                        enerģijas datu vākšanas plāna izstrāde un realizēšana galveno enerģijas rādītāju noteikšanai,
                     
                  
                        —
                     
                     
                        enerģijas patēriņa analīze, kas ietver enerģiju patērējošo sistēmu, procesu un objektu sarakstu,
                     
                  
                        —
                     
                     
                        energoefektivitātes pasākumu apzināšana,
                     
                  
                        —
                     
                     
                        pastāvīga enerģijas patēriņa samazinājuma mērķi un mērķrādītāji.
                     
                  
               Novērtēšana un verifikācija.
               Pieteikuma iesniedzējs iesniedz deklarāciju par ražotnes atbilstību šim kritērijam kopā ar energopārvaldības sistēmas aprakstu.
            
            Uzskata, ka pieteikuma iesniedzējs, kas sertificēts saskaņā ar ISO 50001, EN 16247 vai līdzvērtīgu standartu/shēmu, šo prasību ir izpildījis.
            
               Uzskata, ka ar EMAS reģistrējies pieteikuma iesniedzējs šo prasību ir izpildījis, ja energopārvaldības iekļautība ražotnes EMAS tvērumā ir dokumentēta EMAS vidiskuma deklarācijā.
            
            
               Uzskata, ka pieteikuma iesniedzējs, kas sertificēts saskaņā ar ISO 14001, šo kritēriju ir izpildījis, ja energopārvaldības plāna iekļautība ir pietiekamā mērā aplūkota ražotnes ISO 14001 sertifikācijā.
            
            
               Pastāvīgā enerģijas patēriņa samazinājuma mērķu un mērķrādītāju izpildi izvērtē ik gadu. Atbildīgais darbinieks sagatavo rakstisku izvērtējumu. Pēc pieprasījuma izvērtējumu iesniedz kompetentajai iestādei.
            
            
               7. kritērijs. Apmācība
            
            Visiem relevantajiem darbiniekiem, kas piedalās ražotnes ikdienas operācijās, sniedz zināšanas, kas vajadzīgas ekomarķējuma prasību izpildei un pastāvīgiem uzlabojumiem.
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam, kā arī sīkāku informāciju par apmācības programmu un tās saturu, norādot, kad un kādu apmācību darbinieki pabeiguši. Pieteikuma iesniedzējs kompetentajai iestādei iesniedz arī mācību materiālu paraugu.
            
            
               8. kritērijs. Lietojumderīgums
            
            Produktam jābūt piemērotam tā lietošanas mērķim.
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam, pamatotu ar vismaz vienu no šiem dokumentiem:
            
            
                        —
                     
                     
                        
                           vēstule/dokuments/deklarācija, kuru klienti izsnieguši par konkrētu produktu un kurā apliecina, ka produkts atbilst specifikācijām un ir labi piemērots nodomātajam lietojumam,
                        
                     
                  
                        —
                     
                     
                        
                           detalizēts patērētāju sūdzību izskatīšanas procedūras apraksts,
                        
                     
                  
                        —
                     
                     
                        
                           dokumenti, kas apliecina kvalitātes sertifikāciju atbilstoši standartam ISO 9001 vai līdzvērtīgam standartam,
                        
                     
                  
                        —
                     
                     
                        dokumenti, kas apliecina papīra atbilstību standartam EN ISO/IEC 17050-1, kurā ir sniegti vispārīgi kritēriji piegādātāju deklarācijai par atbilstību standartiem.
                     
                  
               9. kritērijs. Informācija uz produkta
            
            Uz papīra maisiņa ir šāda norāde:
            “Izmantojiet maisiņu atkārtoti!”
            Uz apdrukātā papīra produkta ir šāda norāde:
            “Izlietoto papīru nododiet reciklēšanai.”
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam, kā arī attēlu ar produktu, uz kura redzama prasītā informācija.
            
            
               10. kritērijs. Informācija ES ekomarķējumā
            
            Ja izmanto neobligāto marķējumu ar ierāmētu tekstu, tajā iekļauj šādas trīs norādes:
            
                        —
                     
                     
                        “Produkts ražots ar mazām emisijām gaisā un ūdenī.”,
                     
                  
                        —
                     
                     
                        “Produkts ir reciklējams.”,
                     
                  
                        —
                     
                     
                        “Ražots no papīra ar mazu vidisko ietekmi.”
                     
                  Pieteikuma iesniedzējs ievēro ES ekomarķējuma logotipam veltītajās vadlīnijās sniegtās norādes, kā pareizi izmantojams ES ekomarķējuma logotips:
            http://ec.europa.eu/environment/ecolabel/documents/logo_guidelines.pdf
            
               Novērtēšana un verifikācija.
               Pieteikuma iesniedzējs iesniedz deklarāciju par atbilstību šim kritērijam kopā ar augstas izšķirtspējas attēlu, kurā skaidri redzams produkta iepakojuma marķējums, reģistrācijas/licences numurs un attiecīgā gadījumā norādes, kas attēlojamas kopā ar marķējumu.
            
            
               (1)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
            
               (2)  Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.).
            
               (3)  Komisijas Lēmums (ES) 2019/70 (2019. gada 11. janvāris), ar ko nosaka kritērijus ES ekomarķējuma piešķiršanai iespiedpapīram un kritērijus ES ekomarķējuma piešķiršanai salvešpapīram un salvešpapīra izstrādājumiem (izziņots ar dokumenta numuru C(2019) 3) (OV L 15, 17.1.2019., 27. lpp.).
            
               (4)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
            
               (5)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
            
               (6)  Attiecas tikai uz izmantotajām krāsām, kolorantiem, virsmas apstrādes līdzekļiem un krītošanas (pārklāšanas) līdzekļiem.
            
               (7)  Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp.).
            
               (8)  Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.).
            
               (9)  Kopējais gaistošais organiskais ogleklis, izteikts kā C (gaisā).